వి.గంగాధర్ గౌడ్

వల్లోల్ల గంగాధర్ గౌడ్, తెలంగాణ రాష్ట్రానికి చెందిన రాజకీయ నాయకుడు, శాసనమండలి మాజీ సభ్యుడు. 2017-2023 వరకు తెలంగాణ శాసనమండలి సభ్యుడిగా ఉన్నాడు.

జననం, విద్యాభాస్యం
వుల్లోల్ల గంగాధర్‌ గౌడ్‌ 1951, జూలై 7న తెలంగాణ రాష్ట్రం, నిజామాబాదు జిల్లా, డిచ్‌పల్లి మండలం, రాంపూర్ గ్రామంలో గంగాగౌడ్, గంగమ్మ దంపతులకు జన్మించాడు. ఆయన నిజామాబాద్ లోని గిరిరాజ్ ప్రభుత్వ కాలేజ్ లో 1973లో బీకామ్ పూర్తి చేశాడు.

రాజకీయ జీవితం
గంగాధర్ గౌడ్ తెలుగు దేశం పార్టీ ద్వారా రాజకీయాల్లోకి వచ్చి 1995 నుండి 2004 వరకు డీసీసీబీ జిల్లా అధ్యక్ష్యుడిగా పనిచేశాడు. ఆయన 2011లో ఆంధ్రప్రదేశ్ శాసనమండలికి ఎమ్మెల్యే కోటాలో ఎమ్మెల్సీగా ఎన్నికయ్యాడు. కొంతకాలం నిజామాబాద్ జిల్లా టీడీపీఅధ్యక్షుడిగా పనిచేశాడు. 2014లో తెలంగాణ రాష్ట్ర ఏర్పడక ఆయన తెలుగుదేశం పార్టీకి రాజీనామా చేసి 2014 అక్టోబరులో తెలంగాణ రాష్ట్ర సమితి పార్టీలో చేరాడు. ఆయన 2017లో జరిగిన శాసనమండలి ఎన్నికల్లో ఎమ్మెల్యే కోటాలో ఎమ్మెల్సీగా ఎన్నికయ్యాడు. గంగాధర్ గౌడ్ 2017లో తెలంగాణ రాష్ట్ర సమితి ప్రధాన కార్యదర్శిగా నియమితుడయ్యాడు.

మూలాలు

వర్గం:తెలంగాణ శాసనమండలి సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:నిజామాబాదు జిల్లా రాజకీయ నాయకులు